Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v roku 2012 (tretia splátka na rok 2012) /* COM/2012/0597 final - 2012/0289 (NLE) */





DÔVODOVÁ SPRÁVA 1. KONTEXT NÁVRHU V súlade s článkom 57 ods. 5 nariadenia o rozpočtových pravidlách, ktoré sa vzťahujú na 10. Európsky rozvojový fond, sa tento návrh týka sumy tretej splátky príspevku na rok 2012 („n+1“ v zmysle postupov stanovených v tomto článku). Rada musí rozhodnúť o tomto návrhu najneskôr do 21 kalendárnych dní po tom, čo Komisia predloží návrh, a členské štáty musia uhradiť tretiu splátku príspevku najneskôr do 21 kalendárnych dní po dni, v ktorom im bolo rozhodnutie Rady oznámené. 2. PRÁVNE PRVKY NÁVRHU V súlade s článkom 57 ods. 7 nariadenia o rozpočtových pravidlách, ktoré sa vzťahujú na 10. Európsky rozvojový fond, sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB). V súlade s článkom 145 nariadenia o rozpočtových pravidlách, ktoré sa vzťahujú na 10. Európsky rozvojový fond, oznámila EIB Komisii svoje aktualizované odhady záväzkov a platieb týkajúce sa nástrojov, ktoré spravuje. V článku 58 ods. 2 nariadenia o rozpočtových pravidlách, ktoré sa vzťahujú na 10. Európsky rozvojový fond, sa stanovuje, že výzvy na úhradu príspevkov sa najskôr použijú na splatenie súm z predchádzajúcich ERF. Výzvy na úhradu príspevkov, ktoré sú predmetom tohto návrhu, sa teda týkajú súm z 10. ERF v prípade Komisie a z 9. ERF v prípade EIB. V článku 60 nariadenia o rozpočtových pravidlách, ktoré sa vzťahujú na 10. Európsky rozvojový fond, sa stanovuje, že ak splátka splatných príspevkov nebude zaplatená v určenom termíne, príslušný členský štát bude musieť zaplatiť úroky z nezaplatenej sumy v súlade s podmienkami vymedzenými v tom istom článku. 2012/0289 (NLE) Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v roku 2012 (tretia splátka na rok 2012) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 217, so zreteľom na Vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES[1], a najmä na jej článok 7, so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (ďalej len „nariadenie o 10. ERF“)[2], a najmä na jeho článok 57 ods. 5, so zreteľom na návrh Komisie, keďže: (1) Rozhodnutím 12344/12 z 23. júla 2012 o finančných príspevkoch, ktoré majú členské štáty uhradiť na účely financovania Európskeho rozvojového fondu v roku 2012 vrátane druhej splátky na rok 2012[3], Rada stanovila výšku prostriedkov, ktoré sa z celkovej sumy ročných príspevkov členských štátov do ERF na rok 2012 vyčlenili pre Komisiu na 2 600 000 000 EUR a pre EIB na 280 000 000 EUR. (2) V súlade s postupom stanoveným v článku 57 ods. 5 nariadenia o 10. ERF Komisia do 10. októbra 2011 predloží návrh, v ktorom stanoví sumu tretej splátky príspevku na rok 2012 a jednotlivé príspevky členských štátov. (3) V súlade s prvým odsekom článku 145 nariadenia o 10. ERF oznámila Európska investičná banka Komisii aktualizované odhady záväzkov a platieb v rámci nástrojov, ktoré spravuje. (4) V článku 58 ods. 2 nariadenia o 10. ERF sa stanovuje, že výzvy na úhradu príspevkov sa najprv použijú na splatenie súm z predchádzajúcich ERF. Preto by sa malo vyzvať k úhrade finančných prostriedkov v rámci 9. ERF určených pre EIB. (5) Rada by mala o tomto návrhu rozhodnúť najneskôr do 21 kalendárnych dní po jeho predložení Komisiou a členské štáty by mali uhradiť tretiu splátku príspevku najneskôr do 21 kalendárnych dní po dni, v ktorom im bolo rozhodnutie Rady oznámené, PRIJALA TOTO ROZHODNUTIE: Článok 1 Celková suma tretej splátky na rok 2012 sa stanovuje na 280 000 000 EUR. Jednotlivé príspevky do ERF, ktoré členské štáty majú uhradiť Komisii a Európskej investičnej banke v rámci tretej splátky na rok 2012, sú uvedené v tabuľke v prílohe. Článok 2 Toto rozhodnutie je určené členským štátom. V Bruseli Za Radu predseda PRÍLOHA [1] Ú. v. EÚ L 247, 9.9.2006, s. 32. [2] Ú. v. EÚ L 78, 19.3.2008, s. 1. [3] Dokument Rady 12344/12.